****

**ИРГЭНИЙ НИСЭХИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙГ ХЭРЭГЖҮҮЛЭХТЭЙ ХОЛБОГДОН ГАРАХ ЗАРДЛЫН ТООЦООНЫ ТАЙЛАН**

**УЛААНБААТАР ХОТ**

**2023 он**

**НЭГДСЭН ДҮГНЭЛТ**

**Нэг. ХУУЛИЙН ЭТГЭЭДЭД ҮҮСЭХ ЗАХИРГААНЫ ЗАРДАЛ**

УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуульд Монгол Улсын төсөвт 2024 оны төвлөрүүлэх орлого, зарлагын бүрэлдэхүүнд Засгийн газрын тохируулагч агентлаг “Иргэний нисэхийн ерөнхий газар” байгуулах асуудал тусгагдаагүй болно.

Иргэний нисэхийн тухай /шинэчилсэн найруулга/ хуулийн 52 дугаар зүйлийн 52.1-д заасан “Энэ хуулийг 2024 оны 01 дүгээр сарын 01-ний өдрөөс эхлэн дагаж мөрдөнө” гэснийг “Энэ хуулийг 2025 оны 01 дүгээр сарын 01-ний өдрөөс эхлэн дагаж мөрдөнө” гэж өөрчлөхөөр тусгасан.

Иймд уг хуульд заасан Иргэний нисэхийн асуудал эрхэлсэн төрийн захиргааны байгууллагын чиг үүргийг хэрэгжүүлэх боломжгүй болсон тул хуулийн этгээдэд үүсэх захиргааны зардал үүсэхгүй болно. Одоо хүчин төгөлдөр үйлчилж буй 1999 оны Иргэний нисэхийн тухай хуулийн 8 дугаар зүйлийн 8.1-д “Иргэний нисэхийн асуудал эрхэлсэн төрийн захиргааны байгууллага нь Монгол Улсын иргэний нисэхийн үйл ажиллагаанд мэргэжлийн хяналт, зохицуулалтыг хэрэгжүүлэх үүрэг бүхий Засгийн газрын хэрэгжүүлэгч агентлаг мөн” гэж заасны дагуу Иргэний нисэхийн ерөнхий газар чиг үүргээ үргэжлүүлэн хэрэгжүүлэх боломж бүрдэнэ.

**Хоёр. ИРГЭНД ҮҮСЭХ ЗАРДАЛ**

Хуулийн төсөл батлагдсанаар иргэн болон хуулийн этгээдэд нэмэлт зардал үүсэхгүй болно.

**Гурав. ТӨРИЙН БАЙГУУЛЛАГАД ҮҮСЭХ ЗАХИРГААНЫ ЗАРДАЛ**

Иргэний нисэхийн тээврийн тухай хуулийн шинэчилсэн найруулгыг 2024 оноос хэрэгжүүлэхэд шаардлагатай 3,308.64 саятөгрөгийн санхүүжилтийг төсөвлөсөн боловч Монгол Улсын 2024 оны төсвийн тухай хуульд Монгол Улсын төсөвт 2024 оны төвлөрүүлэх орлого, зарлагын бүрэлдэхүүнд Засгийн газрын тохируулагч агентлаг “Иргэний нисэхийн ерөнхий газар” байгуулах асуудал тусгагдаагүй болно.

Иймд Иргэний нисэхийн тухай хуульд өөрчлөлт оруулах тухай хуулийг баталснаар төрийн байгууллагад захиргааны нэмэлт зардал үүсэхгүй болно.

----о0о----